Document ID: /roh_data/filtered/Bilingualer_Corpus_interleaved-it-rm.jsonl.gz/585

This is a text translated from Italian to Rumantsch Grischun.
Il Governo del Principato del Liechtenstein in visita nei Grigioni

Martedì, 20 novembre prossimo, l'Esecutivo del Principato del Liechtenstein farà visita al Governo grigione. Gli ospiti del Liechtenstein saranno il Capo del Governo Otmar Hasler, la Consigliera governativa Rita Kieber-Beck, i Consiglieri governativi Hansjörg Frick, Alois Ospelt ed Ernst Walch nonché il Segretario del Governo Norbert Hemmerle. Essi verranno accolti nella Residenza Governativa a Coira dal Governo grigione in corpore e dal Cancelliere. In programma vi sono un aperitivo ed il pranzo, in occasione dei quali verranno discusse questioni di comune interesse.

Informazione per i media:

Chi intendesse scattare fotografie del gruppo, è pregato di trovarsi martedì 20 novembre 2001 alle ore 12.30 dinanzi alla Casa Grigia (Residenza Governativa), Reichsgasse 35.

Cancelleria dello Stato dei Grigioni

Organo: Governo

Fonte: it Cancelleria dello Stato dei Grigioni

Data: 15.11.2001

La regenza dal Principadi da Liechtenstein visitescha il Grischun

Mardi, ils 20 da november vegn l'executiva dal Principadi da Liechtenstein a far ina visita a la regenza grischuna. Ils giasts da Liechtenstein èn il schef da la regenza Otmar Hasler, cussegliera guvernativa Rita Kieber-Beck, cussegliers guvernativs Hansjörg Frick, Alois Ospelt ed Ernst Walch sco er il secretari da la regenza Norbert Hemmerle. Els vegnan retschavids da la regenza grischuna cumpletta e dal chancelier en la Chasa grischa a Cuira. Sin il program stattan in apero sco er in gentar, durant il qual ins vegn a discutar dumondas ch'èn d'interess communabel.

Infurmaziun per las medias:

Tgi che vul far fotografias da questa reuniun duai esser preschent mardi, ils 20 da november, a las 12.30 avant la Chasa grischa, Reichsgasse 35.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 15.11.2001